Jaanipäevaks sai Volga valmis ja kuigi me temaga tehniliste probleemide tõttu sel päeval Tallinna ei jõudnudki, leidis see auto veel samal aastal kajastamist ajakirjas Tehnikamaailm ning sellest kõigest kasvas mõne aja pärast välja Eesti Volga Selts (vt www.volga.ee), mis tänaseks on igati elujõuline Volgaliikumine. Sõprusest Martiniga ning samas Volgas ühe tema tuttava tüdruku sõidutamisest arenes minu lähem tutvus selle tütarlapse, Janaga, ning tänaseks oleme päris ausalt õnnelikult abielus ning meil on juba 7-aastane poeg. Kusjuures oma pulmasõidu tegime alles üle-eelmise aasta suvel samuti oma isikliku Volgaga (see on minu arvult kolmas, aga päriselt esimene hea Volga).